Sekolah Kebangsaan Ayer Molek, Melaka

Sekolah Kebangsaan Ayer Molek atau nama ringkasnya SK Ayer Molek, merupakan sebuah Sekolah kebangsaan yang terletak di Km 10, Ayer Molek.

Pada 2009, Sekolah Kebangsaan Ayer Molek memiliki 512 orang pelajar lelaki dan 490 orang pelajar perempuan, menjadikan jumlah keseluruhan murid seramai 1002 orang. Ia mempunyai seramai 67 orang guru.2009

Pada 2017, Sekolah Kebangsaan Ayer Molek memiliki 474 orang pelajar lelaki dan 437 orang pelajar perempuan, menjadikan jumlah keseluruhan murid seramai 911 orang. Ia mempunyai seramai 71 orang guru.

Sejarah 
Sejarah sekolah ini bermula pada tahun 1889 apabila ia dibuka oleh Datuk Penghulu Haji Epa. Bangunan asal sekolah ketika itu ialah sebuah bangsal berkeluasan 20’X20’. Lokasi sekolah ini terletak di simpang Ayer Molek iaitu kira-kira  kilometer dari pusat Bandar Raya Melaka.

Pada awal penubuhan, sekolah ini hanya mempunyai 50 orang murid lelaki dan 3 orang guru. Antara guru yang awal mengajar ketika itu ialah Penghulu Baba bin Mohamad, En. Kadim bin Yahya dan En. Othman bin Baba.

Setelah Penghulu Baba berpindah, tempatnya pula diganti oleh En. Sabtu bin Md Suhu. Pada tahun 1903, SK Air Molek telah mendapat sebuah bangunan baharu yang berbentuk bulat dan mempunyai dua buah bilik darjah digunakan hanya sementara sahaja. Bangunan baharu yang berkeluasan 36’X21’ didirikan di tapak yang dipercayai kepunyaan Mak Sulong Noh. Masalah yang dihadapi oleh sekolah ini pada awal penubuhannya ialah kekurangan murid. Mata pelajaran yang diajar ialah bacaan, tulisan jawi, ilmu kira-kira, ilmu menanam sayur dan anyaman.

Pada awal pembinaannya, sekolah ini diberi nama Sekolah Melayu Ayer Molek, Melaka. Pada tahun 1957, nama sekolah ini ditukar kepada Sekolah Umum Ayer Molek, Melaka. Namun selepas kemerdekaan Malaysia, nama sekolah ini telah ditukar sekali lagi kepada Sekolah Kebangsaan Ayer Molek, Melaka.

Pada tahun 1924, bangunan baharu telah dibina. Bangunan tersebut telah dibina daripada kayu. Sekolah Kebangsaan Air Molek telah menerima bangunan-bangunan tambahan dari tahun ke tahun bagi menampung murid-murid yang datang dari taman perumahan dan kampung yang berhampiran. 

Bagi menyokong dan memudahkan perlaksanaan program Pendidikan Islam, sebuah surau dua tingkat telah dibina dan didirikan pada tahun 2010 melalui kerjasama PIBG, warga sekolah, dermawan, bekas murid SK Air Molek dan kerajaan Negeri Melaka yang menelan belanja sebanyak RM250,000.00. Antara penyumbang terbanyak yang menyumbang untuk pembinaan surau SK Air Molek ialah Dato’ Prof. Madya Idris bin Abdul. Beliau merupakan salah seorang bekas murid SK Air Molek dari tahun 1954 hingga 1959. 

Selaras dengan Misi Kementerian Pendidikan Malaysia untuk melestarikan sistem pendidikan yang berkualiti bagi menyerlahkan potensi murid, SK Air Molek telah dipilih sebagai satu daripada 100 buah buah Sekolah Rintis Pembelajaran Abad Ke-21 di negeri Melaka. Antara inisiatif awal sekolah dalam perlaksanaan PA21, dua buah bilik darjah telah dilengkapkan dengan peralatan ICT dan persekitaran yang kondusif agar PdP dapat dijalankan dengan lebih berkesan lagi. Kelas Model PA21 tersebut ialah 4 Anggerik dan 5 Anggerik dan telah dirasmikan oleh YB Datuk Wira Haji Md Yunos bin Husin, Exco Pelajaran, Pengajian Tinggi, Sains dan Teknologi dan Teknologi Hijau dan Inovasi pada 13 Julai 2015. Perluasan bilik darjah PA21 akan ditingkatkan pada tahun berikutnya.

Kini, SK Air Molek telah mempunyai kemudahan asas yang lengkap dengan bilangan bilik darjah sebanyak 25 buah, sebuah surau 2 tingkat, 2 buah makmal komputer, Pusat Akses, Pusat Sumber, sebuah bilik Sains, bilik Kemahiran Hidup, 2 buah kelas Prasekolah, kantin, kelas Program Pendidikan Khas Dan Integrasi (Masalah Pembelajaran), bilik guru dan bilik Pemulihan Khas.

 Senarai Guru Besar 
NamaTahunDatuk Penghulu Haji Epa1889Penghulu Baba bin MohamadEn. Sabtu bin Md Suhu1903Hj. Ahmad Bin Hj. Hassan1978Hj. Talib Bin Kamis1980Hj. Salehudin Bin Md Jai1981Hj. Rahmat Bin Petol1985Hj. Ahmad Bin Harun1986Hj. Muhammat Bin Ali1988Hj. Jeon Bin Husin1992Hj. Muhammad Bin Hj Nor1997Hj. Abdul Rahim Bin Hasan1998Hj. Borhan Bin Bulat2002En. Osman Bin Bachik2003En. Abu Zahar Bin Md Dam2004En. Rosli Bin Karim2008Hj. Minhat Bin Azam2010Hjh. Nor'aisah Bt Muhammed2013En. Zulkifli B. Bakar2019Pn. Khairullaila Bt. Hj. Mukhtar2021Tn Hj Rozaimee bin Muszali2023

 Lencana sekolah 
frame
 Lengkungan berbentuk tajam berwarna merah merupakan lambang pengawasan dan disiplin.
 Menggambarkan matlamat asas pendidikan iaitu: tahu membaca, menulis dan mengira.
 Mencari pengetahuan dan ilmu di serata dunia.
 Latar murid beragama Islam dan menjadi teras pendidikan.
 Pelajaran muzik dan kebudayaan tidak diketepikan, namun di bawah kawalan agama.
 Tiga gelungan rotan berlari di atas air atau padang melambangkan tanda persahabatan, semangat kesukanan dan berani menghadapi cabaran.

 Lagu sekolah 

Usaha Maju Jaya

SKAM sekolah kami,

Semua ilmu dipelajari,

Belajar dan berusaha,

Mencapai cita-cita, 

Amalan suci mulia. 

Kami usaha terus berusaha, 

Sampai jemu seluas pada,

Dengan semangat waja, 

Nama baik dijaga,

Berusaha tetap jaya. 

Kepimpinan guru kami hormati,

Tunjuk ajar disanjungi,                      

Nama SKAM kami hormati,

Agar harum mewangi. 

SKAM sekolah kami,

Semua ilmu dipelajari, 

Belajar dan berusaha, 

Mencapai cita-cita amalan suci mulia.

Pencapaian  
 Amalan Hijau Sekolah peringkat Negeri Melaka: Naib Juara
 Inovasi dan Rekacipta Bahan Terbuang Anjuran Perpustam & USA Embassy: Tempat Ketiga
 Kitar Semula Sekolah-sekolah peringkat Kebangsaan: Cemerlang (tercalon ke peringkat Kebangsaan)
 Pertandingan Deklamasi Sajak peringkat Daerah Melaka Tengah: Tempat Keempat
 Pertandingan Dondang Sayang peringkat Negeri Melaka:
 Kumpulan (Johan & Naib Johan)
 Individu (Johan, Naib Johan & Ketiga)
 Pertandingan Bercerita Bahasa Melayu peringkat Daerah Melaka Tengah: Tahap 1 (ketiga) Tahap 2 (kelima)
 Kejohanan Bola Baling B12 Perempuan: 4 orang murid ke peringkat Negeri Melaka
 Kejohanan Balapan dan Padang: 1 orang murid ke peringkat Negeri Melaka

 Alamat
Sekolah Kebangsaan Ayer Molek
KM 10, Ayer Molek
75460, Melaka
Melaka, Malaysia
Telefon : 6062680169
Faks    : 6062680170

 Rujukan 

 Pautan luar 
 Blog Sekolah Kebangsaan Ayer Molek
 Facebook Sekolah Kebangsaan Ayer Molek
 Ejaan nama menurut sumber rasmi. 
 Ejaan nama menurut sumber rasmi beserta kod sekolah. 

Ayer Molek
Ayer Molek